CELEX: 22000D1214(12)
Language: hr
Date: 2000-10-02 00:00:00
Title: Odluka Zajedničkog odbora EGP-a br. 82/2000 od 2. listopada 2000. o izmjeni Protokola 31 uz Sporazum o EGP-u, o suradnji u posebnim područjima izvan četiri slobode

11/Sv. 95
            
            
               HR
            
            
               Službeni list Europske unije
            
            
               62
            
         22000D1214(12)
   
               L 315/26
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 82/2000
   od 2. listopada 2000.
   o izmjeni Protokola 31 uz Sporazum o EGP-u, o suradnji u posebnim područjima izvan četiri slobode
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum je izmijenjen Odlukom br. 99/1999 Zajedničkog odbora EGP-a od 30. srpnja 1999. (1)
               
            
         
               (2)
            
            
               Potrebno je proširiti suradnju ugovornih stranaka Sporazuma kako bi uključivala pripremne aktivnosti u okviru promicanja Europskog digitalnog sadržaja u globalnim mrežama spomenutim pod proračunskom smjernicom B5-3 3 4 općeg proračuna Europskih zajednica za financijsku godinu 2000.
            
         
               (3)
            
            
               Protokol 31 uz Sporazum se stoga izmjenjuje kako bi se omogućila ova proširena suradnja tijekom financijske godine 2000.,
            
         ODLUČIO JE:
   Članak 1.
   U članku 2. Protokola 31 uz Sporazum umeće se sljedeći stavak:
   
               „(6)
            
            
               Članice EFTA-e od 1. siječnja 2000., sudjeluju u aktivnostima Zajednice vezano uz sljedeću proračunsku smjernicu, koja se navodi u općem budžetu Europskih zajednica za financijsku godinu 2000.:
               —   B5-3 3 4: Promicanje Europskog digitalnog sadržaja u globalnoj mreži.”
            
         Članak 2.
   Riječi „stavak 5.” u stavcima 1., 2. i 3. članka 2. Protokola 31 uz Sporazum zamjenjuje se sljedećim „stavci 5. i 6.”
   Članak 3.
   Ova Odluka stupa na snagu 3. listopada 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. (2)
   
   Primjenjuje se od 1. siječnja 2000.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 2. listopada 2000.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
      
   
   
      (1)  SL L 296, 23.11.2000.
   
      (2)  Ustavni zahtjevi nisu navedeni.